Алматыда студенттер далада қонып жүр деген ақпарат шындыққа жанаспайды - министрлік
DATE: 21:34, 05 Қыркүйек 2022 | GMT +5
TITLE: Алматыда студенттер далада қонып жүр деген ақпарат шындыққа жанаспайды - министрлік
URL: https://kaz.inform.kz/news/almatyda-studentter-dalada-konyp-zhur-degen-akparat-shyndykka-zhanaspaydy-ministrlik_a3975163/
META: DATE: 21:34, 05 Қыркүйек 2022 | GMT +5
TOTAL WORDS: 118
AUTHOR(S):
TEXT: «Алматыдағы студенттер далада қонып жүр» деген сарындағы хабарламалар соңғы күндері бірқатар ақпараттық сайт пен әлеуметтік желіде тараған еді. Министрлік оларды мұқият зерделеп, көпшілігі бір парақшадан алынғанын және ондағы мәліметтің расталмағанын хабарлайды. БАҚ өкілдері мен әлеуметтік желідегі парақша иелері министрліктің баспасөз қызметіне ол студенттер жайлы нақты деректерді ұсына алмады. Осыған орай қоғам өкілдері мен Бұқаралық ақпарат құралдарын тек ресми ақпаратқа сенуге шақырамыз. Студенттердің жатақханаға орналасуына қатысты сұрақтар туындаса жоғары оқу орындарының әкімшілігіне хабарласуды сұраймыз. Ал, университеттер шәкірттерді жатақханадағы орындармен қамтамасыз етуде. Сондай-ақ қажет болған жағдайда орын жетпеген студенттер хостелдер мен қонақүйлерге орналастырылады. Айта кету керек, Ғылым және жоғары білім вице-министрі Қуаныш Ерғалиев студенттерді жатақханамен қамту мәселесі толық шешілгенше Алматыда болады. Ол жағдайды тікелей бақылауында ұстайды», - делінген министрлік хабарламасында
